
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1105 


7 Αυγούστου 2003 


ΑΠΟΦΑΣΕΙ Σ 

Αριθ. 79764/Γ7 

Διαδικασία υποβολής αιτήσεων και επιλογής υποψηφίων 
για την πρόσληψη προσωρινών αναπληρωτών και 
ωρομισθίων εκπαιδευτικών μουσικών ειδικεύσεων, 
στα Μουσικά Σχολεία και στα Τμήματα Προαιρετικής 
Μουσικής Παιδείας της Α/θμιας Εκπ/σης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις παραγράφους 4 και 8 της Γ2 3345/2.9.88 Υπουρ¬ 
γικής απόφασης "Ίδρυση και λειτουργία Μουσικών Σχο¬ 
λείων", που κυρώθηκε με το άρθρο 16 του Ν. 1824/88 
(ΦΕΚ296/τ.Α'/ 30.12.88). 

2. Την Γ2/4227/20.7.2001 Υπουργική απόφαση (ΦΕΚ 
1040/7.8.2001) "Συγκρότηση Καλλιτεχνικής Επιτροπής" 

3. Την Γ2/3850/16.6.98 Υπουργική απόφαση "Λειτουρ¬ 
γία Μουσικών Σχολείων" (ΦΕΚ 658/τ.Β'). 

4. Το Ν. 1566/1985, άρθρο 5παρ. 9, άρθρο 6παρ. 1 και 
άρθρο 17. 

5. Το Ν. 2942/2001 (ΦΕΚ 202/12.9.2001/τ. Α'), άρθρο 1. 

6. Το Ν. 2986/2002 (ΦΕΚ 24/13.2.2002/τ.Α'), άρθρο 2, 
παρ. 6. 

7. Την από 1.7.2003 εισήγηση της Καλλιτεχνικής Επι¬ 
τροπής. 

8. Την ανάγκη διακρίβωσης των ουσιαστικών και τυπι¬ 
κών προσόντων των υποψηφίων αναπληρωτών/ωρομι- 
σθίων εκπαιδευτικών μουσικών ειδικεύσεων για τα Μου¬ 
σικά Σχολεία και για τα Τμήματα Προαιρετικής μουσικής 
Παιδείας της Α/θμιας Εκπαίδευσης. 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Διαδικασία υποβολής αιτήσεων - Δικαιολογητικά 

Για την πρόσληψη προσωρινών αναπληρωτών και ωρο¬ 
μισθίων εκπαιδευτικών μουσικών ειδικεύσεων στα Μουσι¬ 


κά Σχολεία και στα Τμήματα Προαιρετικής Μουσικής Παι¬ 
δείας της Α/θμιας Εκπ/σης, ακολουθείται η παρακάτω 
διαδικασία υποβολής αιτήσεων των υποψηφίων: 

1. Για το σχολικό έτος 2003 - 2004, οι αιτήσεις θα υπο- 
βληθούνταχυδρομικά (με συστημένη επιστολή), κατά την 
περίοδο από 1 έως 20 Αυγούστου 2003, στη διεύθυνση: 
ΥΠ.Ε.Π.Θ., Διεύθυνση Σ.Ε.Π.Ε.Δ., Τμήμα Δ' - Αισθητικής 
Αγωγής, Ερμού 15, Τ.Κ. 105 63, ΑΘΗΝΑ. 

2. Η αίτηση έχει τη μορφή ειδικού εντύπου (φόρμα), και 
εμπεριέχει με τυποποιημένο τρόπο τα στοιχεία που ανα- 
φέρονται ακολούθως, επέχει δε για τον αιτούντα θέση 
υπεύθυνης δήλωσης, όσον αφορά τα στοιχεία που δηλώ¬ 
νονται σε αυτήν. Την αίτηση προμηθεύονται οι ενδιαφε¬ 
ρόμενοι από τις κατά τόπους Διευθύνσεις Δ.Ε., Γ ραφεία 
Δ.Ε. και Μουσικά Σχολεία. 

3. Οι ενδιαφερόμενοι συμπληρώνουν και αποστέλλουν 
στην ως άνω διεύθυνση την αίτησή τους, επισυνάπτοντας 
σε αυτήν: 

α) Συνοπτικό βιογραφικό σημείωμα, 

β) Επικυρωμένα αντίγραφα των πτυχίων, των τίτλων 
σπουδών ή μεταπτυχιακών τίτλων όλων των επιπέδων, τα 
οποία διαθέτουν, 

γ) Βεβαιώσεις προϋπηρεσίας σε Μουσικό Σχολείο ή σε 
Τμήματα Προαιρετικής Μουσικής Παιδείας της Α/θμιας 
Εκπ/σης, εφόσον διαθέτουν, 

δ) Φάκελο δραστηριοτήτων (προγράμματα συναυλιών, 
δισκογραφία, συγγραφικό έργο, επιμορφώσεις, κ.λ.π.), 
εφόσον διαθέτουν. 

Άρθρο 2 

Μουσικές ειδικεύσεις - Τυπικά προσόντα 

Οι αιτήσεις των ενδιαφερομένων χωρίς τα αναφερόμε- 
να κατωτέρω ελάχιστα απαιτούμενα κατά μουσική ειδί¬ 
κευση τυπικά προσόντα, δε λαμβάνονται υπόψη από την 
Καλλιτεχνική Επιτροπή. Ειδικά για τους εμπειροτέχνες, 
ισχύουν τα αναφερόμενα στην παράγραφο 4 του άρθρου 
4 της παρούσης. Τα ελάχιστα απαιτούμενα προσόντα κα¬ 
τά μουσική ειδίκευση είναι τα εξής: 

α/α 

ΜΟΥΣΙΚΕΣ ΕΙΔΙΚΕΥΣΕΙΣ 

: 

ΕΛΑΧΙΣΤΑ 

ΑΠΑΙΤΟΥΜΕΝΑ 

ΠΡΟΣΟΝΤΑ 

1 

Θεωρητικά Ευρωπαϊκής Μουσικής 

Πτυχίο Αντίστιξης 

2 

Όργανα Ευρωπαϊκής Μουσικής 

Πτυχίο αντίστοιχου 
Οργάνου 

3 

Θεωρία και Πράξη της Ελληνικής 
Μουσικής 

(για τα Μουσικά Σχολεία και για τα 
Τμήματα προαιρετικής μουσικής παιδείας 
της Α/θμιας Εκπαίδευσης) 

Πτυχίο Βυζαντινής 
Μουσικής 

4 

Όργανα Παραδοσιακής Μουσικής 

Τίτλος μουσικής 
ειδικότητας του 
ΥΠ.Ε.Π.Θ. 

5 

Ακκορντεδν - Σαξόφωνο 

Βεβαίωση 

ολοκλήρωσης κύκλου 
σπουδών του 
αντίστοιχου οργάνου 

6 

Μουσική Τεχνολογία - Η/Υ 

Πτυχίο Αντίστιξης ή 
Πτυχίο Οργάνου ή 
Πτυχίο Βυζαντινής 
Μουσικής ή Τίτλος 
μουσικής ειδικότητας 
του ΥΠ.Ε.Π.Θ. ή 
Βεβαίωση 
Ολοκλήρωσης 
Σπουδών 

Ακκορντεόν/Σαξοφώνου 


Άρθρο 3 

Βαθμολογία τυπικών προσόντων των υποψηφίων 

1. Οι υποψήφιοι, βάσει των τυπικών τους προσόντων, βαθ¬ 
μολογούνται από την Καλλιτεχνική Επιτροπή σύμφωνα με 
τον Πίνακα Βαθμολογίας Τυπικών Προσόντων της παρα¬ 
γράφου 2του παρόντος άρθρου, και κατατάσσονται σε προ¬ 


σωρινό αξιολογικό πίνακα, που δημοσιεύεται στις Διευθύν¬ 
σεις Β/θμιας Εκπαίδευσης της χώρας και στο Διαδίκτυο. 

2. Οι υποψήφιοι, ανάλογα με τους τίτλους ή τα πτυχία 
που κατέχουν, λαμβάνουν, κατά περίπτωση ή αθροιστικά, 
τη βαθμολογία του Πίνακα Βαθμολογίας Τυπικών Προσό¬ 
ντων, που ακολουθεί: 


ΠΙΝΑΚΑΣ ΒΑΘΜΟΛΟΓΙΑΣ ΤΥΠΙΚΩΝ ΠΡΟΣΟΝΤΩΝ 


ΚΑΤΗΓΟΡΙΕΣ 

ΤΙΤΛΟΣ 

ΒΑΘΜΟΙ 

Α 

ΤΙΤΛΟΙ ΜΟΥΣΙΚΗΣ 

ΕΙΔΙΚΕΥΣΗΣ ΑΠΟ 

ΠΑΝΕΠΙΣΤΗΜΙΟ 

ή ΤΕΙ 

1 

Διδακτορικό Δίπλωμα 
Μουσικής Ειδίκευσης 

20 βαθμοί 

2 

Μεταπτυχιακό Δίπλωμα 
Μουσικής Ειδίκευσης 

16 βαθμοί 

3 

Πτυχίο Μουσικής Ειδίκευσης 
Πανεπιστημίου 

14 βαθμοί 

4 

Πτυχίο ΤΕΙ Μουσικής 
Ειδίκευσης 

14 βαθμοί 

Β 

ΤΙΤΛΟΙ ΜΟΥΣΙΚΗΣ 

ΕΙΔΙΚΕΥΣΗΣ 

ΑΠΟ ΩΔΕΙΟ 

ή ΜΟΥΣΙΚΗ 

ΣΧΟΛΗ 

1 

Δίπλωμα Σύνθεσης 
(από Ωδείο ή Μουσική Σχολή) 

13 βαθμοί 

2 

Δίπλωμα Οργάνου 
(από Ωδείο ή Μουσική Σχολή) 

12 βαθμοί 

3 

Δίπλωμα Βυζαντινής Μουσικής 
(από Ωδείο ή Μουσική Σχολή) 

12 βαθμοί 

4 

Πτυχίο μουσικής ειδικότητας 
Παραδοσιακού Οργάνου του 
ΥΠ.Ε.Π.Θ. 

11 βαθμοί 

5 

Πτυχίο μουσικής ειδικότητας 
Βυζαντινής Μουσικής του 
ΥΠ.Ε.Π.Θ. 

11 βαθμοί 

6 

Πτυχίο Φυγής 

(από Ωδείο ή Μουσική Σχολή) 

10 βαθμοί 

7 

Πτυχίο Οργάνου 
(από Ωδείο ή Μουσική Σχολή) 

10 βαθμοί 

8 

Πτυχίο Βυζαντινής Μουσικής 
(από Ωδείο ή Μουσική Σχολή) 

10 βαθμοί 

9 

Πτυχίο Αντίστιξης 
(από Ωδείο ή Μουσική Σχολή) 

8 βαθμοί 

10 

Βεβαίωση ολοκλήρωσης 
κύκλου σπουδών Ακκορντεόν 
(από Ωδείο ή Μουσική Σχολή) 

8 βαθμοί 

11 

Βεβαίωση ολοκλήρωσης 
κύκλου σπουδών Σαξοφώνου 
(από Ωδείο ή Μουσική Σχολή) 

8 βαθμοί 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15399 


ΚΑΤΗΓΟΡΙΕΣ 

ΤΙΤΛΟΣ 

ΒΑΘΜΟΙ 

Γ 

ΣΥΝΕΚΤΙΜΩΜΕΝΑ 

ΠΡΟΣΟΝΤΑ ΠΕΡΑΝ 

ΤΗΣ ΜΟΥΣΙΚΗΣ 

ΕΙΔΙΚΕΥΣΗΣ 

1 

Πτυχίο Τμήματος Μουσικών 
Σπουδών, 

Διδακτορικό δίπλωμα ή 
μεταπτυχιακό άλλης μουσικής 
ειδίκευσης ή άλλης μη 
μουσικής ειδικότητας 

10 βαθμοί 

2 

Πτυχίο άλλης ειδικότητας από 
πανεπιστήμιο ή ΤΕΙ 

8 βαθμοί 

3 

Τίτλος (δίπλωμα/πτυχίο) άλλης 
μουσικής ειδίκευσης 
(από ΥΠΕΠΘ ή Ωδείο ή 
Μουσική Σχολή) 

6 βαθμοί 

Δ 

ΠΡΟΫΠΗΡΕΣΙΑ 

1 

Προϋπηρεσία σε Μουσικό 
Σχολείο ή σε Τμήματα 
Προαιρετικής Μουσικής 
Παιδείας 

0,5 βαθμός για 
κάθε εννέα μήνες, 
μέχρι και 5 
βαθμοί κατ’ 
ανώτατο όριο 


ΣΥΝΟΛΟ 

35 βαθμοί κατ’ 
ανώτατο όριο 


3. Ως Μουσική Ειδίκευση και, κατ’ επέκταση, τίτλος 
Μουσικής Ειδίκευσης, νοείται η απόλυτη εξειδίκευση του 
υποψηφίου για το αντικείμενο στο οποίο εξετάζεται καιτο 
οποίο θα κληθεί να διδάξει, όπως αυτό προκύπτει από τον 
επίσημο τίτλο του διδακτορικού διπλώματος ή του μετα¬ 
πτυχιακού ή του πτυχίου πανεπιστημίου ή ΤΕΙ της ημεδα¬ 
πής ή ισότιμου με τα παραπάνω της αλλοδαπής ή του δι- 
πλώματος/πτυχίου από Ωδείο ή Μουσική Σχολή. 

4. Οι κατηγορίες Α και Β του Πίνακα Βαθμολογίας Τυπι¬ 
κών Προσόντων της παραγράφου 2 του παρόντος άρ¬ 
θρου περιλαμβάνουν τα τυπικά προσόντα, τα οποία 
προσδιορίζουν απόλυτα τη Μουσική Ειδίκευση που δη¬ 
λώνει ο υποψήφιος στην αίτηση του και στην οποία εξε¬ 
τάζεται με τη διαδικασία της Ακρόασης. Η κατηγορία Γ πε¬ 
ριλαμβάνει τα προσόντα που ενδεχομένως κατέχει ο υπο¬ 
ψήφιος και τα οποία δεν έχουν άμεση σχέση με τη 
Μουσική Ειδίκευσή του, αλλά βαθμολογούνται ως συνε- 
κτιμώμενα τυπικά προσόντα πέραν αυτών της Μουσικής 
Ειδίκευσής του. 

5. Σε περίπτωση που κάποιος υποψήφιος είναι κάτοχος 
Διδακτορικού Διπλώματος Μουσικής Ειδίκευσης και, ταυ¬ 
τόχρονα, κάτοχος άλλου τίτλου αυτής της κατηγορίας 
(κατηγορία Α), πάνω στην ίδια Μουσική Ειδίκευση, λαμ¬ 
βάνει μόνο τη βαθμολογία του Διδακτορικού (δηλ. 20 βαθ¬ 
μούς). Αντίστοιχα, εάν κάποιος διαθέτει Μεταπτυχιακό 
Τίτλο Μουσικής Ειδίκευσης και, ταυτόχρονα, Πτυχίο πα¬ 
νεπιστημίου της ίδιας Μουσικής Ειδίκευσης ή πτυχίο ΤΕΙ 
της ίδιας Μουσικής Ειδίκευσης, λαμβάνει μόνο τη βαθμο¬ 
λογία του Μεταπτυχιακού (δηλ. 16 βαθμούς). 

6. Στην περίπτωση που κάποιος είναι κάτοχος τίτλου 
της κατηγορίας Α και, ταυτόχρονα, κατέχει τίτλο ή τίτ¬ 
λους της κατηγορίας Γ1, λαμβάνει αθροιστικά τη βαθμο¬ 
λογία της κατηγορίας Α, (Α1 ή Α2, κ.λ.π.), και την υψηλό¬ 
τερη βαθμολογία της κατηγορίας Γ του Πίνακα Βαθμολο¬ 
γίας Τυπικών Προσόντων (δηλαδή 10 βαθμούς). 

7. Η βαθμολογία που λαμβάνουν οι υποψήφιοι από την 
προϋπηρεσία τους προστίθεται στη βαθμολογία που συ¬ 
γκεντρώνουν αυτοί απάτην αξιολόγηση τωντυπικώντους 
προσόντων, σύμφωνα με τον Πίνακα Βαθμολογίας της 
παραγράφου 2 του παρόντος άρθρου. 

8. Ενστάσεις που αφορούν αποκλειστικά στη βαθμολό¬ 
γηση των τυπικών προσόντων των υποψηφίων, με βάση 
τον Πίνακα Βαθμολογίας Τυπικών Προσόντων της παρα¬ 
γράφου 2 του παρόντος άρθρου, υποβάλλονται μέσα σε 
προθεσμία 10 ημερών από τη δημοσίευση του προσωρι¬ 
νού αξιολογικού πίνακα της παραγράφου 1 του παρόντος 


άρθρου σε Επιτροπή που ορίζεται με απόφαση του 
Υπουργού Εθνικής Παιδείας και Θρησκευμάτων. Η διαδι¬ 
κασία εξέτασης των ενστάσεων ολοκληρώνεται σε εύλο¬ 
γο χρονικό διάστημα, πριν την έναρξη της διαδικασίας 
ακρόασης, και ακολουθεί η δημοσίευση του αναμορφω¬ 
μένου πίνακα βαθμολογίας των τυπικών προσόντων των 
υποψηφίων. 

Άρθρο 4 

Ακρόαση των υποψηφίων 

1. Οι υποψήφιοι οι οποίοι συγκεντρώνουν τα κατά μου¬ 
σική ειδίκευση τυπικά προσόντα του άρθρου 2 και έχουν 
καταταγεί μετά τη διαδικασία των ενστάσεων στον πίνακα 
της παραγράφου 8 του άρθρου 3, συμμετέχουν στη δια¬ 
δικασία της Ακρόασης, ώστε να διακριβωθεί η επάρκειά 
τους στη μουσική ειδίκευσή τους, καθώς και η παιδαγω- 
γική-διδακτική τους ικανότητα στο αντικείμενο αυτό 

2. Η συμμετοχή στη διαδικασία της Ακρόασης είναι υπο¬ 
χρεωτική για όλους τους υποψηφίους που έχουν κατατα- 
γεί στον προσωρινό αξιολογικό πίνακα. Οι Ακροάσεις των 
υποψηφίων γίνονται στην Αθήνα και στη Θεσσαλονίκη, σε 
επιλεγμένους χώρους, από επιτροπές οι οποίες λειτουρ¬ 
γούν με έδρα την Αθήνα και τη Θεσσαλονίκη. Κάθε επι¬ 
τροπή αποτελείται από: 

α) δύο μέλη της Καλλιτεχνικής Επιτροπής, 

β) έναν παιδαγωγό και 

γ) δύο προσωπικότητες της Μουσικής, εγνωσμένου κύ¬ 
ρους, που ορίζονται με απόφαση του Υπουργού Εθνικής 
Παιδείας και Θρησκευμάτων. 

Με την ίδια απόφαση ορίζονται δύο εκπαιδευτικοί- εκ¬ 
πρόσωποι που υποδεικνύονται από τη δευτεροβάθμια ορ¬ 
γάνωση των εκπαιδευτικών λειτουργών Δευτεροβάθμιας 
Εκπαίδευσης, οι οποίοι μετέχουν στην επιτροπή, ως πα¬ 
ρατηρητές, χωρίς δικαίωμα ψήφου. Επίσης, με την ίδια 
απόφαση ορίζεται ο Πρόεδρος της κάθε επιτροπής, εκ 
των μελών αυτής, καθώς και ο Γραμματέας και ο αναπλη¬ 
ρωτής του, από εκπαιδευτικούς της Δευτεροβάθμιας Εκ¬ 
παίδευσης. 

3. Οι υποψήφιοι προσέρχονται στη διαδικασία της 
Ακρόασης σύμφωνα με τη σειρά κατάταξής τους στον πί¬ 
νακα βαθμολόγησης τυπικών προσόντων της παραγρά¬ 
φου 6 του άρθρου 3. 

4. Στη διαδικασία Ακρόασης συμμετέχουν και οι εμπει¬ 
ροτέχνες. Εμπειροτέχνες θεωρούνται οι έχοντες ειδίκευ¬ 
ση παραδοσιακού οργάνου χωρίς να είναι κάτοχοι του 
αντίστοιχου τίτλου σπουδών. Σε περίπτωση που αυτοί κα- 

τέχουν τίτλο ή τίτλους της κατηγορίας Γ, λαμβάνουν τη 
βαθμολογία της αντίστοιχης περίπτωσης αυτής της κατη¬ 
γορίας του Πίνακα Βαθμολογίας Τυπικών Προσόντωντης 
παραγράφου 2 του άρθρου 3. 

5. Οι υποψήφιοι, προσερχόμενοι στο χώρο διεξαγωγής 
της Ακρόασης, προσκομίζουν, εφόσον διαθέτουν, και 
αντίγραφο του φακέλου δραστηριοτήτων, τον οποίον κα¬ 
τέθεσαν με την αίτησή τους. Ο φάκελος δραστηριοτήτων 


εξετάζεται και αξιολογείται από την Καλλιτεχνική Επιτρο¬ 
πή, ως τεκμήριο της εκπαιδευτικής και καλλιτεχνικής δρα¬ 
στηριότητας του υποψηφίου. 

6. Κατά τη διαδικασία της Ακρόασης, οι υποψήφιοι εξετά¬ 
ζονται, ανάλογα με τη μουσική ειδίκευση ή ειδικεύσεις που 
έχουν δηλώσει στην αίτησή τους, στα παρακάτω πεδία 
αξιολόγησης και βαθμολογούνται στις θεματικές ενότητες 
κάθε πεδίου με τη βαθμολογία που προβλέπεται, ως εξής: 


ΑΚΡΟΑΣΗ 


α/α 

ΠΕΔΙΑ ΑΞΙΟΛΟΓΗΣΗΣ 

για τα όργανα (ευρωπαϊκής μουσικής και 
παραδοσιακής μουσικής) 

ΒΑΘΜΟΙ 

1 

_ 

Ερμηνεία 

Μέχρι και 18 βαθμοί 

2 

Τεχνική 

Μέχρι και 16 βαθμοί 

3 

Εκ πρώτης όψεως εκτέλεση 

Μέχρι και 16 βαθμοί 

4 

Αντιμετώπιση και επίλυση παιδαγωγικών 
προβλημάτων κατά τη διδασκαλία 

Μέχρι και 10 βαθμοί 

5 

Καλλιτεχνική δραστηριότητα 

Μέχρι και 5 Βαθμοί 


ΣΥΝΟΛΟ 

65 βαθμοί 


α/α 

ΠΕΔΙΑ ΑΞΙΟΛΟΓΗΣΗΣ 

για τα Θεωρητικά Ευρωπαϊκής Μουσικής 

ΒΑΘΜΟΙ 

1 

Προφορική ανάλυση έργου, μορφής 
Σονάτας ή Φυγής ή άλλης αντιστικτικής 
___Φίρμας_ 

Μέχρι και 9 βαθμοί 

2 

Εκ πρώτης όψεως μουσική ανάγνωση 
(χωρίς συνοδεία οργάνου) 

Μέχρι και 8 βαθμοί 

3 

Πιάνο (εναρμόνιση και συνοδεία τραγουδιού 
και μεταφορά σε άλλη τονικότητα) 

Μέχρι και 9 βαθμοί 

4 

Εξέταση ακουστικής ικανότητας 

Μέχρι και 8 βαθμοί 

5 

Θεωρητικές ερωτήσεις 

Μέχρι και 8 βαθμοί 

6 

Διεύθυνση έργου για χορωδία ή/και 
ορχήστρα 

Μέχρι και 8 βαθμοί 

7 

Αντιμετώπιση και επίλυση παιδαγωγικών 
προβλημάτων κατά τη διδασκαλία 

Μέχρι και 10 βαθμοί 

8 

Καλλιτεχνική δραστηριότητα 

Μέχρι και 5 Βαθμοί 


ΣΥΝΟΛΟ 

65 βαθμοί 

α/α 

ΠΕΔΙΑ ΑΞΙΟΛΟΓΗΣΗΣ 

για τη Θεωρία και Πράξη της Ελληνικής 
Μουσικής 

ΒΑΘΜΟΙ 

1 

Ερμηνεία γνωστού κειμένου 

Μέχρι και 8 βαθμοί 

2 

Παραλλαγή του γνωστού κειμένου 

Μέχρι και 8 βαθμοί 

3 

Ερμηνεία άγνωστου κειμένου 

Μέχρι και 9 βαθμοί 

4 

Εξέταση ακουστικής ικανότητας 

Μέχρι και 8 βαθμοί 

5 

Θεωρητικές ερωτήσεις 

Μέχρι και 8 βαθμοί 

6 

Διεύθυνση Χορού 

Μέχρι και 9 βαθμοί 

7 

Αντιμετώπιση και επίλυση παιδαγωγικών 
προβλημάτων κατά τη διδασκαλία 

Μέχρι και 10 βαθμοί 

8 

Καλλιτεχνική δραστηριότητα 

Μέχρι και 5 βαθμοί 


ΣΥΝΟΛΟ 

65 βαθμοί 

α/α 

ΠΕΔΙΑ ΑΞΙΟΛΟΓΗΣΗΣ 

για τη Μουσική Τεχνολογία - Η/Υ 

ΒΑΘΜΟΙ 



1 

Εισαγωγή δοσμένου μουσικού κειμένου 
(8 μέτρα) μέσω του ΠΊΪάί Κογδοατύ στον Η/Υ, 
κάνοντας χρήση λογισμικού επεξεργασίας 
μουσικού κειμένου (δϊόβΙϊυδ 2.0), και: 

• Μεταγραφή του σε άλλο μουσικό όργανο 

• Μεταφορά του σε άλλο τονικό ύφος 

Μέχρι και 15 βαθμοί 

2 

Σε προεπιλεγμένο θέμα με δεδομένη 
ενορχήστρωση (3 κανάλια Γηϊάϊ, 8 μέτρα), να 
πραγματοποιηθούν λειτουργίες, όπως 
ρτοςίΓοιπ οάβπςβ, ϊΓβπροδβ, νοίυτπθ 0ίΐ3Π96, 
Ιοορ, ρ3π, αυβηϋζβ, κ.λ.π. (Όυδαββ δΧ) 

Μέχρι και 15 βαθμοί 

3 

Σε λογισμικό ιτΐ3$ίΘήη9 (\Α/3νθΐ3ό 4.0), 
δοσμένο αρχείο ήχου τύπου .ννβν 
(44,1ΚΗζ/16βϊΙ) πρέπει να δεχθεί 
στοιχειώδη επεξεργασία (βάίΐϊηθ) και 
διαμόρφωση, σε ό,τι αφορά μονάδες βίίβοί 
και δυναμικούς επεξεργαστές με τη μορφή 
ρΐυρ-ίπδ 

Μέχρι και 15 βαθμοί 

4 

Οι υποψήφιοι θα κληθούν να απαντήσουν 
σε σύντομη δοκιμασία πολλαπλών 
επιλογών, ώστε να διαπιστωθεί το 
θεωρητικό τους υπόβαθρο πάνω στο 
αντικείμενο 

Μέχρι και 10 βαθμοί 

5 

Αντιμετώπιση και επίλυση παιδαγωγικών 
προβλημάτων κατά τη διδασκαλία 

Μέχρι και 10 βαθμοί 


ΣΥΝΟΛΟ 

65 βαθμοί 

* 


7. Γιατους εμπειροτέχνες, η εξέταση στη θεματική ενό¬ 
τητα "Εκ πρώτης όψεως εκτέλεση" του Πεδίου Αξιολόγη¬ 
σης "Όργανα (Ευρωπαϊκής Μουσικής και Παραδοσιακής 
Μουσικής)", θα αφορά σε τραγούδι που θαεκτελέσουνδι’ 
ακοής και όχι από παρτιτούρα, σε περίπτωση που δεν εί¬ 
ναι γνώστες της σημειογραφίας (ευρωπαϊκής ή παραση- 
μαντικής). 

8. Η εξέταση των υποψηφίων με μουσική ειδίκευση σε 
όργανα Ευρωπαϊκής Μουσικής είναι σε επίπεδο Πτυχίου 
του αντίστοιχου οργάνου. Όσον αφορά τα όργανα Ακορ¬ 
ντεόν και Σαξόφωνο, η εξέταση είναι επίσης στο επίπεδο 
που αντιστοιχεί με τον φερόμενο τίτλο "Βεβαίωση ολο¬ 
κλήρωσης κύκλου σπουδών Ακορντεόν" και "Βεβαίωση 
ολοκλήρωσης κύκλου σπουδών Σαξοφώνου". 

9. Η εξέταση των υποψηφίων με Μουσική Ειδίκευση στα 
Θεωρητικά Ευρωπαϊκής Μουσικής, και ειδικότερα αυτή 
που αφορά στη θεματική ενότητα "Θεωρητικές ερωτή¬ 
σεις" του αντίστοιχου Πεδίου Αξιολόγησης, είναι σε επί¬ 
πεδο Πτυχίου Αντίστιξης και αναφέρεται σε όλο το εύρος 
της ύλης που είναι αναγκαίο για τη διδασκαλία του μαθή¬ 
ματος αυτού στα Μουσικά Σχολεία και στα Τμήματα Προ¬ 
αιρετικής Μουσικής Παιδείας της Α'/θμιας Εκπ/σης. Ανα- 
λόγως, η εξέταση των υποψηφίων με ειδίκευση στη Θεω¬ 
ρία και Πράξη της Ελληνικής Μουσικής, και ειδικότερα 
αυτή που αφορά στη θεματική ενότητα "Θεωρητικές ερω¬ 
τήσεις" του αντίστοιχου Πεδίου Αξιολόγησης, αφορά σε 
όλο το εύρος της ύλης που προσδιορίζει ο τίτλος "Δίπλω¬ 
μα Βυζαντινής Μουσικής". 

10. Η βαθμολογία του κάθε υποψηφίου στη διαδικασία 
της Ακρόασης είναι το άθροισμα της βαθμολογίας στις 
θεματικές ενότητες του πεδίου αξιολόγησης. Ενστάσεις 
που αφορούν τη βαθμολόγηση κατά τη διαδικασία της 
Ακρόασης δεν προβλέπονται. 


Άρθρο 5 

Κατάταξη στους Πίνακες - Τοποθέτηση 

1. Μετά την ολοκλήρωση της διαδικασίας της Ακρόα¬ 
σης, και της βαθμολόγησης των υποψηφίων κατά τη δια¬ 
δικασία αυτή, συντάσσονται από την Καλλιτεχνική Επι¬ 
τροπή οι τελικοί ενιαίοι πίνακες κατά Μουσική Ειδίκευση. 

2. Δυνατότητα κατάταξης στους πίνακες της παραγρά¬ 
φου 1 του παρόντος άρθρου έχουν οι υποψήφιοι, οι οποί¬ 
οι έχουν συμπληρώσει από τη διαδικασία της Ακρόασης 
τη βαθμολογική βάση των 40 βαθμών. Όσοι από τους υπο¬ 
ψηφίους δεν συγκεντρώσουν την ως άνω ελάχιστη βαθ¬ 
μολογία από τη διαδικασία της Ακρόασης, αποκλείονται, 
ανεξαρτήτως της βαθμολογίας που συγκέντρωσαν από 
την βαθμολόγηση των τυπικών προσόντων τους, με βάση 
τον Πίνακα Βαθμολογίας Τυπικών Προσόντων της παρα¬ 
γράφου 2 του άρθρου 3. 

3. Οι υποψήφιοι που έχουν συμπληρώσει τη βαθμολογι¬ 
κή βάση της παραγράφου 2, κατατάσσονται στους πίνα¬ 
κες της παραγράφου 1, βάσειτης συνολικής τους βαθμο¬ 
λογίας. Η συνολική βαθμολογία είναι το άθροισμα της 
βαθμολογίας του κάθε υποψηφίου, απάτη διαδικασία της 
Ακρόασης και της βαθμολογίας των τυπικών του προσό¬ 
ντων. 

4. Οι πίνακες συντάσσονται, σύμφωνα με τα ανωτέρω, 
κατά φθίνουσα σειρά και δημοσιεύονται στις Δ/νσεις 
Β/θμιας Εκπ/σης της χώρας και στο Διαδίκτυο (ιστοσελί¬ 
δα: ΐΛΛΛΛ/ν.γρθρΙίι.ρΐ'). Οι υποψήφιοι που έχουν καταταγεί 
στους πίνακες της παραγράφου 1, καλούνται να δηλώ¬ 
σουν τις προτιμήσεις τους στις οικείες Διευθύνσεις Εκ¬ 
παίδευσης, ανάλογα με τα κενά των Μουσικών Σχολείων, 
τα οποία επίσης δημοσιεύονται. 

5. Οι υποψήφιοιπου κατατάσσονται κατά φθίνουσα σει¬ 
ρά στους τελικούς ενιαίους πίνακες της παραγράφου 1, 

προσλαμβάνονται με τη σειρά αυτή και τοποθετούνται 
στα Μουσικά Σχολεία με απόφαση του Διευθυντή της οι¬ 
κείας Περιφερειακής Διεύθυνσης Εκπαίδευσης, ύστερα 
από πρόταση του οικείου ΠΥΣΔΕ, και παραμένουν σε αυ¬ 
τά και στις ίδιες θέσεις επί μία τριετία. Αυτό κρίνεται σκό¬ 
πιμο για λόγους παιδαγωγικούς. 

6. Όσοι από τους εγγεγραμμένους στον πίνακα δεν 
προσληφθούν, θεωρούνται μη προσληφθέντες και προ¬ 
σλαμβάνονται κατά σειρά για την κάλυψη κενών θέσεων 
που ενδεχομένως θα παρουσιαστούν κατά τη διάρκεια 
του σχολικού έτους. 

7. Στην περίπτωση κατά την οποία οι εγγεγραμμένοι 
στον αξιολογικό πίνακα δεν επαρκούν για την κάλυψη των 
αναγκαίων θέσεων, η Καλλιτεχνική Επιτροπή δύναται να 
επαναλάβειτη διαδικασία υποβολής αιτήσεων και ακροά¬ 
σεων κατά το μήνα Σεπτέμβριο, με συμμετοχή υποψη¬ 
φίων που δεν είχαν υποβάλει αίτηση το μήνα Ιούλιο. 

8. Οι τελικοί ενιαίοι πίνακες κατά μουσική ειδίκευση 
ισχύουν για 3 έτη και συμπληρώνονται κάθε χρόνο με τη 
διαδικασία των προηγουμένων άρθρων, μεταξύ 15 και 31 
Μαρτίου εκάστου έτους. Αίτηση για συμμετοχή στη δια¬ 
δικασία έχουν τη δυνατότητα να υποβάλουν νέοι υποψή¬ 
φιοι αλλά και οι μη προσληφθέντες, εάν το επιθυμούν. Ει¬ 
δικότερα, οι μη προσληφθέντες μπορούν να υποβάλουν 
εκ νέου αίτηση για συμμετοχή στη διαδικασία πρόσλη¬ 
ψης, στην περίπτωση που επιθυμούν να βελτιώσουν τη 
θέση τους στους ενιαίους κατά μουσική ειδίκευση πίνα¬ 
κες κατάταξης. Εφόσον τελικά επιλέξουν να συμμετέ¬ 
χουν, αξιολογούνται εξ αρχής και με την ίδια διαδικασία 
που αξιολογούνται και οι νέοι υποψήφιοι, σύμφωνα με τα 
προβλεπόμενα από τα προηγούμενα άρθρα της παρού- 
σης. Με τη συμμετοχή τους στη διαδικασία, καταργείται 
αυτοδικαίως η βαθμολογία που έχουν λάβει κατά την προ¬ 
γενέστερη εξέταση και αυτοί κατατάσσονται εκ νέου 
στους τελικούς ενιαίους κατά Μουσική Ειδίκευση πίνα¬ 
κες, με βάση τη βαθμολογία που συγκέντρωσαν από την 
τελευταία αυτή διαδικασία αξιολόγησης. Όσοι από τους 
μη προσληφθέντες δεν επιθυμούν να κάνουν χρήση αυ¬ 
τής της δυνατότητας, παραμένουν εγγεγραμμένοι στους 
πίνακες διατηρώντας τη βαθμολογία τους και επανακα- 
τατάσσονται σε αυτούς, σύμφωνα με τη νέα φθίνουσα 
σειρά βαθμολογίας που θα προκύψει μετά την ολοκλή¬ 
ρωση της διαδικασίας αξιολόγησης των υποψηφίων που 
υπέβαλαν αίτηση συμμετοχής. Η αξιολόγηση των αιτήσε¬ 
ων των υποψηφίων διεξάγεται το μήνα Μάιο κάθε έτους. 
Μετά την ολοκλήρωση της διαδικασίας αξιολόγησης, συ- 
ντάσσονται προσωρινοί αξιολογικοί πίνακες με βάση τα 
τυπικά προσόντα των αιτούντων, οι οποίοι δημοσιεύονται 
στην ιστοσελίδα του ΥΠ.Ε.Π.Θ. και αποστέλλονται στις οι¬ 
κείες Διευθύνσεις Δ.Ε. 

Άρθρο 6 

1. Σε περίπτωση ισοβαθμίας, λαμβάνεται υπόψη ο βαθ¬ 
μός του βασικού τίτλου μουσικής ειδίκευσης του υποψη¬ 
φίου, και, ειδικότερα: α) λαμβάνονται υπόψη οι χαρακτη¬ 
ρισμοί "Καλώς 11 , "Λίαν Καλώς" και "Άριστα", όσον αφορά 
τους τίτλους μουσικής ειδίκευσης που δεν έχουν αριθμη¬ 
τική αποτύπωση, και β) για τους λοιπούς τίτλους μουσι¬ 
κής ειδίκευσης, λαμβάνεται υπόψη η αναγραφόμενη 
ακριβής αριθμητική αποτύπωση. Σε εκ νέου ενδεχόμενη 
ισοβαθμία, λαμβάνεται υπόψη η ακριβής ημερομηνία κτή¬ 
σης του τίτλου. Και στις δύο περιπτώσεις προηγείται στον 
πίνακα ο έχων τον υψηλότερο βαθμό (χαρακτηρισμό ή 


αριθμητική βαθμολογία) ή/και την παλαιότερη ημερομη¬ 
νία κτήσης του τίτλου. 

2. Τίτλοι που δεν έχουν αποκτηθεί μέχρι και την ημερο¬ 
μηνία εκπνοής της προθεσμίας (20 Αυγούστου2003) υπο¬ 
βολής της αίτησης του υποψηφίου, δεν γίνονται δεκτοί. 
Επίσημες, θεωρημένες απότο ΥΠ.ΠΟ βεβαιώσεις απονο¬ 
μής πτυχίου ή διπλώματος μουσικής ειδίκευσης από 
Ωδείο ή Μουσική Σχολή, γίνονται δεκτές, εφόσον σε αυ¬ 
τές αναγράφεται ο αριθμός της απόφασης του ΥΠ.ΠΟ, 
βάσει της οποίας ο αϊτών συμμετέσχε στις διπλωματικές 
εξετάσεις ή στις εξετάσεις. Δεν απαιτείται αναγραφή 
αριθμού απόφασης του ΥΠ.ΠΟ στις βεβαιώσεις ολοκλή¬ 
ρωσης κύκλου σπουδών Ακορντεόν και Σαξοφώνου. 

3. Τίτλοι και πτυχία από πανεπιστήμια και άλλα εκπαι¬ 
δευτικά ιδρύματα της αλλοδαπής δε λαμβάνονται υπόψη, 
εφόσον δε συνοδεύονται από αναγνώριση ισοτιμίας του 
ΔΙΚΑΤΣΑ ή άλλου αρμοδίου συμβουλίου ισοτιμιών της 
ημεδαπής. Η Επιτροπή, κατά την αξιολόγηση των τίτλων, 
λαμβάνει υπόψη της την ημερομηνία κτήσης τους από το 
εκπαιδευτικό ίδρυμα της αλλοδαπής και όχι την ημερο¬ 
μηνία αναγνώρισής τους από το ΔΙΚΑΤΣΑ ή άλλο αρμόδιο 
συμβούλιο ισοτιμιών. 

4. Τίτλοι οποιουδήποτε επιπέδου από εκπαιδευτικό 
ίδρυμα της ημεδαπής ή της αλλοδαπής, οι οποίοι αφο¬ 
ρούν στη μουσική ειδίκευση "Μονωδία", δε λαμβάνονται 
υπόψη ως τίτλοι κύριας μουσικής ειδίκευσης για πρόσλη¬ 
ψη σε Μουσικό Σχολείο ή στα Τμήματα Προαιρετικής 
Μουσικής Παιδείας της Α/θμιας Εκπαίδευσης, δεδομέ¬ 
νου ότι δεν προβλέπεται από τα αντίστοιχα ωρολόγια 
προγράμματα η διδασκαλία αυτού του αντικειμένου ως 
μαθήματος υποχρεωτικού ή μαθήματος επιλογής. Τέτοι¬ 
οι τίτλοι αξιολογούνται από την Επιτροπή πέραν της κύ¬ 
ριας Μουσικής Ειδίκευσης του υποψηφίου, και λαμβά¬ 
νουν την αντίστοιχη βαθμολογία ως συνεκτιμώμενα τυπι¬ 
κά προσόντα της κατηγορίας Γ του Πίνακα Βαθμολογίας 
Τυπικών Προσόντων, της παρούσης. 

5. Πτυχίο Ωδικής, Πτυχίο Ειδικού Αρμονίας, Πτυχίο Ιε¬ 
ροψάλτου, Πτυχίο Ενοργάνωσης, καθώς και απλές βε¬ 
βαιώσεις σπουδών από Ωδείο ή Μουσική Σχολή δε λαμ- 
βάνονται υπόψη ούτε ως τίτλοι Μουσικής Ειδίκευσης ού¬ 
τε ως Συνεκτιμώμενα Προσόντα πέραν της Μουσικής 
Ειδίκευσηςτου υποψηφίου και, ως εκ τούτου, δεν αξιολο¬ 
γούνται από την Επιτροπή. 

6. Οι υποψήφιοι όλων των Μουσικών Ειδικεύσεων που 
αναφέρονται στον Πίνακα του άρθρου 2 της παρούσης, 
για την υποστήριξη της αίτησής τους συνυποβάλλουν μό¬ 
νο τον ανώτερο τίτλο που αντιστοιχεί στη Μουσική Ειδί¬ 
κευση την οποία ζητούν, και όχι επιπλέον τους κατώτε¬ 
ρους τίτλους που έχουν αποκτήσει. Π.χ., ο πτυχιούχος 
Φυγής και υποψήφιος για τη Μουσικής Ειδίκευση "Θεω¬ 
ρητικά Ευρωπαϊκής Μουσικής", δεν απαιτείται να συνυ¬ 
ποβάλλει επιπλέοντο Πτυχίο Αντίστιξης, το Πτυχίο Αρμο¬ 
νίας, κ.λ.π., δεδομένου ότι αυτοί είναι τίτλοι προαπαιτού- 
μενοι για το Πτυχίο Φυγής. 

7. Υποψήφιοι που ανήκουν σε Ειδικές Κατηγορίες (πο¬ 
λύτεκνοι και πάσχοντες από ομόζυγη μεσογειακή αναι¬ 
μία) αντιμετωπίζονται, κατά την πρόσληψή τους, σύμφω¬ 
να με τις κείμενες διατάξεις. Οι υποψήφιοι που ανήκουν 
στην ειδική κατηγορία των Πολυτέκνων πρέπει να συνυ¬ 
ποβάλλουν πρόσφατο πιστοποιητικό οικογενειακής κα¬ 
τάστασης που εκδίδεται από τους Δήμους ή τις Κοινότη¬ 
τες. Οιυποψήφιοιπου ανήκουν στην ειδική κατηγορίατων 
πασχόντων από ομόζυγη μεσογειακή αναιμία πρέπει να 

συνυποβάλλουν πιστοποιητικό από δημόσιο νοσηλευτικό 
ίδρυμα ή απόφαση από Πρωτοβάθμια Υγειονομική Επι¬ 
τροπή. 

8. Ιατρικές βεβαιώσεις ή γνωματεύσεις από δημόσιο νο¬ 
σηλευτικό ίδρυμα (κρατικό νοσοκομείο), οι οποίες προ¬ 
σκομίζονται ως δικαιολογητικά απαλλαγής από τη διαδικα¬ 
σία της Ακρόασης, δεν γίνονται δεκτές, δεδομένου ότι η 
Ακρόαση των υποψηφίων διεξάγεται αυστηρώς εντός της 
χρονικής περιόδου, που έχει καθοριστεί για τη διεξαγωγή. 
Σε εξαιρετικές περιπτώσεις, είναι δυνατή η μετάθεση της 
ημερομηνίας Ακρόασης του υποψηφίου, πάντα όμως 
εντός της ως άνω καθορισθείσης χρονικής περιόδου. 

9. Οι λεπτομέρειες σχετικά με την εφαρμογή της πα¬ 
ρούσας απόφασης, όσον αφορά τον ακριβή χρόνο, τόπο 
και τρόπο διεξαγωγής της ακρόασης, θα καθορισθούν με 
νεώτερη απόφαση του Υπουργού Εθνικής Παιδείας και 
Θρησκευμάτων. 

Άρθρο 7 

Μεταβατική διάταξη 

1. Για το σχολικό έτος 2003-2004, οι υποψήφιοι κατα¬ 
τάσσονται σε φθίνουσα σειρά στον αναμορφωμένο πίνα¬ 
κα βαθμολογίας των τυπικών προσόντων που συντάσσε- 
ται απάτην Καλλιτεχνική Επιτροπή (μετάτην εξέταση των 
ενστάσεων), σύμφωνα με το άρθρο 3. 

Στη συνέχεια, από τον πίνακα αυτόν, η Καλλιτεχνική Επι¬ 
τροπή συντάσσει τους τελικούς ενιαίους πίνακες κατά 
Μουσική Ειδίκευση για το σχολικό έτος 2003-2004. Οι πί¬ 


νακες αυτοί συντάσσονται με κατάταξη των υποψηφίων 
κατά φθίνουσα σειρά και δημοσιεύονται στις Διευθύνσεις 
Β'/θμιας Εκπ/σης της χώρας και στο διαδίκτυο (ιστοσελί¬ 
δα: άίΐρΥ/νννννν. γρορΙΙι.ρι·) 

Οι υποψήφιοι καλούνται να δηλώσουν τις προτιμήσεις 
τους στις οικείες Διευθύνσεις Β'/θμιας Εκπ/σης ανάλογα 
με τα κενά των Μουσικών Σχολείων τα οποία επίσης δη¬ 
μοσιεύονται. Προσλαμβάνονται με τη σειρά αυτή και το¬ 
ποθετούνται στα Μουσικά Σχολεία με απόφαση του Διευ¬ 
θυντή της οικείας Περιφερειακής Διεύθυνσης, ύστερα 
από πρόταση του ΑΠΥΣΔΕ. Παραμένουν σε αυτά και στις 
ίδιες θέσεις μέχρι τη λήξη του διδακτικού έτους 2003- 
2004. Γιατην κατάταξη αυτή ισχύουν οι παράγραφοι 1,2, 
3,4, 5, 6, 7 και 8 του άρθρου 6. 

2. Η πλήρης διαδικασία επιλογής για την κατάρτιση των 
τελικών ενιαίων πινάκων κατά Μουσική Ειδίκευση (με τη 
διαδικασία της ακρόασης όπως περιγράφεται στο άρθρο 
5), θα ολοκληρωθεί μέχρι το Μάρτιο του 2004 και θα κοι¬ 
νοποιηθούν οι σχετικοί πίνακες τον Ιούνιο του 2004. Οι πί¬ 
νακες που θα συνταχθούν θα ισχύσουν από το σχολικό 
έτος 2004-2005 (όπως περιγράφονται στο άρθρο 5). 

Την παρούσα συνοδεύουν ως παραρτήματα και αποτε¬ 
λούν τμήμα της, τα παρακάτω: 

Παράρτημα Α: "Μουσικές ειδικεύσεις Οργάνων Συμφω¬ 
νικής Ορχήστρας και Ελληνικών Παραδοσιακών Οργά¬ 
νων, στις οποίες θα εξετασθούν οι υποψήφιοι". 

Παράρτημα Β: "Αίτηση υποψηφίου" 


ΠΑΡΑΡΤΗΜΑ Α 

Μουσικές ειδικεύσεις Οργάνων Συμφωνικής Ορχήστρας και Ελληνικών Παραδοσιακών Οργάνων, στις οποίες θα 

εξετασθούν οι υποψήφιοι 

I. ΜΟΥΣΙΚΑ ΟΡΓΑΝΑ ΕΥΡΩΠΑΪΚΗΣ ΜΟΥΣΙΚΗΣ 

Ειδικεύσεις: Φλάουτο, Όμποε, Κλαρινέτο, Φαγκότο, Βιολί, Βιόλα, Βιολοντσέλο, Κοντραμπάσο, Γαλλικό Κόρνο, Τρο¬ 
μπέτα, Τρομπόνι ατιρο, Τούμπα, Κρουστά, Κιθάρα, Πιάνο, Ακκορντεόν, Σαξόφωνο 

II. ΜΟΥΣΙΚΑ ΟΡΓΑΝΑ ΕΛΛΗΝΙΚΗΣ ΠΑΡΑΔΟΣΙΑΚΗΣ ΜΟΥΣΙΚΗΣ 

Ειδικεύσεις: Ταμπουράς, Λαούτο, Ούτι, Μαντολίνο, Μπουζούκιτρίχορδο, Λύρες (Κρητική, Ποντιακή, Πολίτικη), Βιο¬ 
λί Παραδοσιακό, Κλαρίνο Παραδοσιακό, Κανονάκι, Σαντούρι, Πνευστά της οικογένειας της φλογέρας, 
Ζουρνάς, Γκάιντες, Κρουστά Παραδοσιακά. 

ΠΑΡΑΡΤΗΜΑ Β 


ΑΙΤΗΣΗ του / τής 


ΕΠΏΝΥΜΟ _ 

ΟΝΟΜΑ _ 

ΟΝΟΜΑ ΠΑΤΡΟ Σ_ 

Δ/ΝΣΗ ΚΑΤΟΙΚΙΑΣ _ 

_ Τ-Κ- 

ΤΗΛ. _ 

ΜΟΥΣΙΚΗ ΕΙΔΙΚΕΥΣΗ 1 : 


ΕΜΠΕΙΡΟΤΕΧΝΕΣ 2 


ΕΙΔΙΚΕΣ ΚΑΤΗΓΟΡΙΕΣ 3 


Η ΑΙΤΗΣΗ ΥΠΟΒΑΛΛΕΤΑΙ ΓΙΑ ΤΑ 4 ; 

ΜΟΥΣΙΚΑ ΣΧΟΛΕΙΑ 

ΤΜΗΜΑΤΑ ΠΡΟΑΙΡΕΤΙΚΗΣ 
ΜΟΥΣΙΚΗΣ ΠΑΙΔΕΙΑΣ 

ΠΡΟΫΠΗΡΕΣΙΑ 5 

ΣΕ ΜΟΥΣΙΚΟ ΣΧΟΛΕΙΟ 

ΣΕ ΤΜΗΜΑΤΑ ΠΡΟΑΙΡΕΤΙΚΗΣ 
ΜΟΥΣΙΚΗΣ ΠΑΙΔΕΙΑΣ 

ΠΡΟΣ 

ΥΠ.Ε.Π.Θ. ■ ΔΙΕΥΘΥΝΣΗ Σ.Ε.Π.Ε.Δ. 
ΤΜΗΜΑ Δ* (ΑΙΣΘΗΤΙΚΗΣ ΑΓΩΓΗΣ) 

ΤΙΤΛΟΙ ΣΠΟΥΔΩΝ 


ΒΑΘΜΟΣ® ΕΤΟΣ 


Α 

ΔΙΔΑΚΤΟΡΙΚΟ ΔΙΠΛΩΜΑ 

ΜΟΥΣΙΚΗΣ ΕΙΔΙΚΕΥΣΗΣ 


! 

ΜΕΤΑΠΤΥΧΙΑΚΟΣ ΤΙΤΛΟΣ 

ΜΟΥΣΙΚΗΣ ΕΙΔΙΚΕΥΣΗΣ 



ΠΤΥΧΙΟ ΠΑΝΕΠΙΣΤΗΜΙΟΥ 

ΜΟΥΣΙΚΗΣ ΕΙΔΙΚΕΥΣΗΣ 



ΠΤΥΧΙΟ ΤΕΙ 

ΜΟΥΣΙΚΗΣ ΕΙΔΙΚΕΥΣΗΣ 



Β 

ΔΙΠΛΩΜΑ ΣΥΝΘΕΣΗΣ 



διγμωμόρ^οϋ:, - : : γ 


1 

ΔΙΠΛΩΜΑ ΒΥΖΑΝΤΙΝΗΣ ΜΟΥΣΙΚΗΣ 
(Ωδείου ή Μουσικής Σχολής) 


ΠΤΥΧΙΟ- ΜΟΥΖ ΕΙΔΙΚΌΤ, ΠΑΡΑΔ. 

ΟΡΓΑΝΟΥ ΥΠΕΠΟ ΟΡΓΑΝΟ 

ΠΤΥΧΙΟ ΜΟΥΣ. ΕΙΔΙΚΟΤ, ΒΥΖΑΝΤ 

ΜΟΥΣΙΚΗΣ ΥΠ.Ε.Π.Θ·_ 

ΠΤΥΧΙΟ ΦΥΓΉΣ 

ΠΤΥΧΗ} ΟΡΓΑΝΟΥ ΟΡΓΑΝΟ: 

ΠΤΥΧΙΟ ΒΥΖ. ΜΟΥΣΙΚΗΣ 
(Ωδείου ή Μουσικής Σχολής) 



ΠΤΥΧΙΟ ΑΝΤΙΣΤΙΞΗΣ 



ΒΕΒΑΙΩΣΗ ΟΛΟΚΛΗΡΩΣΗΣ ΣΠΟΥΔΩΝ 

ΑΚΚΟΡΝΤΕΟΝ 



ΒΕΒΑΙΩΣΗ ΟΛΟΚΛΗΡΩΣΗΣ ΣΠΟΥΔΩΝ 

ΣΑΞΟΦΩΝΟΥ 



ΠΤΥΧΙΟ ΤΜΗΜΑΤΟΣ ΜΟΥΣΙΚΩΝ ΣΠΟΥΔΩΝ 



ΔΙΔΑΚΤΟΡΙΚΟ ΔΙΠΛΩΜΑ 
(άλλης μουσικής ειδίκευσης) 



ΔΙΔΑΚΤΟΡΙΚΟ ΔΙΠΛΩΜΑ 
(μη μουσικής ειδίκευσης) 



Γ 

ΜΕΤΑΠΤΥΧΙΑΚΟΣ ΤΙΤΛΟΣ 
(άλλης μουσικής ειδίκευσης) 



ΜΕΤΑΠΤΥΧΙΑΚΟΣ ΤΙΤΛΟΣ 
(μη μουσικής ειδικότητας) 



ΠΤΥΧΙΟ ΠΑΝΕΠΙΣΤΗΜΙΟΥ 
(μη μουσικής ειδικότητας) 



ΠΤΥΧΙΟ ΤΕΙ 

(μη μουσικής ειδικότητας) 



ΤΙΤΛΟΣ (ΔΙΠΛΩΜΑ ή ΠΤΥΧΙΟ) 

άλλης μουσικής ειδίκευσης 

(ΥΠΕΠΘ ή Ωδείου ή Μουσικής Σχολής): 



ΔΙΠΛΩΜΑ ΟΡΓΑΝΟΥ ΟΡΓΑΝΟ: 




ΠΤΥΧΙΟ ΟΡΓΑΝΟΥ ΟΡΓΑΝΟ: 



ΠΤΥΧΙΟ ΦΥΓΗΣ 



ΠΤΥΧΙΟ ΑΝΤΙΣΤΙΞΗΣ 



ΒΕΒΑΙΩΣΗ ΟΛΟΚΛΗΡΩΣΗΣ ΣΠΟΥΔΩΝ 

ΑΚΚΟΡΝΤΕΟΝ 



ΒΕΒΑΙΩΣΗ ΟΛΟΚΛΗΡΩΣΗΣ ΣΠΟΥΔΩΝ 

ΣΑΞΟΦΩΝΟΥ 




Ο/Η ΑΙΤ 


ΠΑΡΑΠΟΜΠΕΣ 

Συμπληρώνεται, κατά σειρά προτίμησης, η Μουσική Ειδίκευση ή οι Μουσικές Ειδικεύσεις του υποψηφίου (Πιάνο, Θεωρητικά Ευρωπαϊκής Μουσι¬ 
κής, κ.λ.π.). 

2 : Συμπληρώνεται ΝΑΙ στο αντίστοιχο πεδίο από τους υποψηφίους που ανήκουν στην κατηγορία του Εμπειροτέχνη. 

3 : Σημειώνονται οι Ειδικές Κατηγορίες (Πολύτεκνοι, Πάσχοντες από Ομόζυγη Μεσογειακή Αναιμία). Οι ανήκοντες στην Ειδική Κατηγορία των Πολυ¬ 
τέκνων συνυποβάλλουν πρόσφατο πιστοποιητικό οικογενειακής κατάστασης από Δήμο ή Κοινότητα. Οι ανήκοντες στην Ειδική Κατηγορία των Πασχό- 
ντων από Ομόζυγη Μεσογειακή Αναιμία, συνυποβάλλουν πιστοποιητικό από δημόσιο νοσηλευτικό ίδρυμα ή απόφαση από πρωτοβάθμια υγειονομική 
επιτροπή. 

4 : Σημειώνεται ΝΑΙ στο αντίστοιχο πεδίο ή και στα δύο προσφερόμενα πεδία της Αίτησης. 

5 : Αναγράφεται στα αντίστοιχα πεδία η συνολική προϋπηρεσία του υποψηφίου με τη μορφή: ΧΧε(τη) -XX μ (ή νες) -XX η (μέρες), σύμφωνα με τη βεβαί¬ 
ωση προϋπηρεσίας που έχει λάβει ο υποψήφιος από την οικεία Διεύθυνση Εκπαίδευσης. 

6 : Σημειώνεται στο αντίστοιχο πεδίο ο βαθμός του τίτλου. Σε όσους τίτλους αυτός αποτυπώνεται αριθμητικά, στο πεδίο συμπληρώνεται η αριθμητική 
αποτύπωση (Χ,ΧΧ). Σε όσες περιπτώσεις υπάρχει περιγραφική αποτύπωση του βαθμού, συμπληρώνεται αυτή: Α: Άριστα, Λ.Κ.: Λίαν Καλώς, Κ: Καλώς. 

Η απόφαση αυτή να δημοσιευθεί οτην Εφημερίδα της Κυβερνήσεως. 

Αθήνα, 28 Ιουλίου 2003 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















